Traditional & Folk Songs with lyrics & midi music www.traditionalmusic.co.uk 
The Twa Emperors 
The Twa Emperors 
Twa emperors ance had a bit o' a spree I dinna ken what was the meanin' o't; I believe they keest oot 'cause they couldna agree, So it maitters na what was the beginnin' o't. The one was a general o'muckle renown His name it was Bony, he weer the French crown, He swore he wad eat's geese at Petersburgh toon, Quo' Sandy. "Ye's keu o' the winnin' o't." 
Bony tooted his horn to gather his clan. Till his wizzen was sair wi' the blawin' o't; He had four hundred thousand men under command, Sae wasna that a gay beginnin' o't? It's Sandy was eerie to see sic a thrang, The swords, guns and halberds all marchin' alang, He thought it was time to raise his gang, To help him a hitch wi' the thinnin' o't. Quoth he,"Neebour Bony, take this counsel I'll gie, For strife it's nae mous to be tiggin' wi't; And dinna be shakin' your pikestaff at me, For fear ye be dung wi' the riggin' wi't. For though I dinna fear at sharp weapons ava, Gin ye come my war, ye may get a bIaw Wi' a piece o' ice or some grippit snawba' That'll lay ye a month i' your biggin' wi't. 
"O, Sandy, dinna ware your good counsel on me For I'm nae just in the way o' needin' o't; And lightly my pikestaff, but waityet a wee I'll gar your lugs ring wi' the whizzin' o't. So they boldly pursued him fre hillock to howe Fae toonie to toonie, fae knappie tae knowe Till at last they arrived at the walls o' Moscow Sair dung wi' the pushin' and blawin' o't. 
Says Bony to's men," You're baith hungry and dry But you're no very far fae the slakin' o't; There's plenty o' biscuits and brandy forebye And ye's get ia a' for the takin' o't." But Bony stood all the while scratchin' his pow Till he near clawed a hole in the wiggin' o't, 
For to see a' his brandy get up in a lowe For he made himself sure o' the swiggin' o't. 
From The Grieg-Duncan Folk Song Collection, Shuldham-Shaw and
 Lyle Note: keest=quarreled; mous=joke; lightly=make light of dung=exhausted.